कच्चे तेल में मजबूती, ब्रेंट तेल 100 डॉलर के करीब  
एशियाई बाजारों में कच्चे तेल के दाम में मिलाजुला रुख रहा। बाजार विश्लेषकों के अनुसार कच्चा तेल जल्द ही 100 डॉलर प्रति बैरल को छू लेगा।
एशियाई बाजारों में कच्चे तेल के दाम में मिलाजुला रुख रहा। बाजार विश्लेषकों के अनुसार कच्चा तेल जल्द ही 100 डॉलर प्रति बैरल को छू लेगा। न्यूयार्क का फरवरी डिलीवरी लाइट स्वीट क्रूड तेल दो सेंट घटकर 91.52 डॉलर प्रति बैरल रह गया।  इसके विपरीत मार्च डिलीवरी के लिए ब्रेंट नार्थ सी क्रूड पांच सेंट्स बढ़कर 98.43 डॉलर हो गया। विश्लेषकों का मानना है कि वैश्विक आर्थिक स्थिति में सुधार आने और तेजी देखने वालों का समर्थन मिलने से कच्चे तेल में मजबूती का रुख बना है।  सिंगापुर के एक पर्यवेक्षक विक्टर सम ने कहा कि कच्चे तेल का वायदा कारोबार 100 डॉलर प्रति बैरल के करीब पहुंच गया है और सट्टेबाजी भी जोर पकड़ने लगी है।